16/03/2022 | Administración LocalMunicipal
Cabanas
Bases convocatoria para a constitución dunha Bolsa de Emprego de persoal técnico para o Centro de Interpretación do Medio Mariño de Cabanas (CIMM), para a execución de programas subvencionados de carácter temporal

Por Resolución da Alcaldía 289/2022, de data 11 de marzo de 2022, procedeuse á aprobación das bases que rexerán a convocatoria para a constitución dunha Bolsa de Emprego de persoal técnico para o Centro de Interpretación do Medio Mariño de Cabanas (CIMM), para a execución de programas subvencionados de carácter temporal, sendo as que a continuación se reproducen: Visto as bases reguladoras do programa de subvencións a concellos e entidades locais para a contratación de persoal técnico para a atención de Museos e Centros Museísticos (Museos, Coleccións Museográficas ou Centros de Interpretación) para o exercicio 20222, da Deputación Provincial da Coruña, publicadas no BOP nº 14, de data 21 de xaneiro de 2022, Programa FO216/2022). Visto que o Concello de Cabanas non dispón de persoal técnico para a atención do Centro de Interpretación do Medio Mariño, é preciso proceder á constitución dunha Bolsa de Emprego integrada por persoal susceptible de ser contratado como persoal laboral temporal, como persoal técnico para a atención do “Centro de Interpretación do Medio Mariño (CIMM) de Cabanas”, do Concello de Cabanas, mediante o procedemento de concurso-oposición nos termos da bases reguladoras do Programa de subvencións da Deputación Provincial da Coruña para a contratación de dito persoal, publicadas no BOP nº 14, de data 21 de xaneiro de 2022. Os requisitos que, en todo caso, teñen que reunir as persoas aspirantes con referencia á data de finalización do prazo de presentación de solicitudes, son os seguintes: a) Ter a nacionalidade española. b) Ser nacional doutros estados aos que se refire e nas condicións que establece o artigo 57 do Real Decreto Lexislativo 5/2015, do 30 de outubro, que aproba o Estatuto básico do empregado público. c) Ter cumpridos os dezaseis anos de idade e non ter alcanzado a idade máxima de xubilación forzosa para o acceso ao emprego público. d) Estar en posesión do título de licenciado, grao universitario ou equivalente en: Turismo Xeografía Ciencias Ambientais Bioloxía Ciencias do Mar Museoloxía Humanidades Historia Ciencias da Cultura e Difusión Cultural Antropoloxía Socioloxía Dita titulación deberá acreditarse mediante documento oficial, expedido por organismo competente. e) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. f) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se atopar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. No prazo de dez días hábiles, a contar do seguinte do anuncio no B. O. P., as persoas interesadas en participar no proceso selectivo dirixirán instancia a Alcaldía-Presidencia, de acordo ao modelo do ANEXO I destas bases, tendo que achegarse coas mesmas a seguinte documentación: Fotocopia do DNI ou documento de identificación. Fotocopia da titulación esixida na base segunda da presente convocatoria. No seu caso, fotocopia do documento acreditativo do certificado Celga 4 ou superior. Relación dos méritos que se acrediten, para cada un dos apartados de que consta a fase de concurso, así como documentación acreditativa dos mesmos. Declaración responsable, conforme ao establecido no Anexo II das presentes bases. A solicitude dirixirase á Alcaldía - Presidencia, debendo presentarse no Rexistro Xeral do Concello de Cabanas (Rúa do Concello 22, 15621 Cabanas), ou ben nos lugares e na forma que determina o artigo 16 da Lei 39/2015, do 1 de outubro, do procedemento administrativo común. No caso de presentar a solicitude nun lugar distinto ao do Rexistro do Concello de Cabanas, as persoas aspirantes deberán remitir unha copia da instancia, e da documentación anexa á mesma, á dirección de correo electrónico: rexistro@cabanas. gal, no mesmo día da súa presentación nos lugares indicados no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, e sempre que sexa dentro do prazo de presentación de instancias. Unha vez rematado o prazo de presentación de instancias, por resolución de Alcaldía aprobarase a lista provisional de persoas aspirantes admitidas e excluídas, con indicación das causas de exclusión, de ser o caso. Dita resolución publicarase no taboleiro de anuncios da sede electrónica do Concello de Cabanas e na páxina web do Concello. De non existir exclusións, esta lista terá carácter definitivo, non dando lugar ao seguinte trámite. As persoas aspirantes non admitidas disporán dun prazo de 3 (tres) días hábiles, contados desde o seguinte ao da publicación da lista provisional de persoas admitidas e excluídas no taboleiro de anuncios da sede electrónica do Concello de Cabanas, co fin de emendar o defecto que motivara a súa non admisión. Rematado o prazo de reclamacións, por Resolución da Alcaldía aprobarase a lista definitiva de persoas aspirantes admitidas e excluídas, procedendo a súa publicación no taboleiro de anuncios da sede electrónica do Concello de Cabanas e na páxina web municipal. Na devandita resolución procederase así mesmo á designacións dos membros do Tribunal Cualificador e data de realización da primeira proba da fase de oposición. Os membros do Tribunal Cualificador serán designados pola Alcaldía segundo o disposto no artigo 60 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, en atención ao principio de imparcialidade e profesionalidade dos seus membros. Estará constituído por cinco persoas titulares, presidente/a, tres vogais e secretario/a. Os membros do Tribunal Cualificador deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. Deberá tenderse na súa composición a paridade entre home e muller. Non poderán formar parte do Tribunal o persoal de elección ou de designación política, o persoal interino, o persoal laboral temporal e o persoal eventual, nin tampouco as persoas que nos cinco anos anteriores á publicación da convocatoria realizasen tarefas de preparación a aspirantes a probas selectivas ou colaborasen durante ese período con centros de preparación de opositores. A pertenza ao mesmo será sempre a título individual, sen que se poida desempeñar esta en representación ou por conta de ninguén. O Tribunal de selección poderá dispoñer a incorporación de asesores especialistas, para todas ou algunha das probas, que colaborarán co órgano de selección exclusivamente no exercicio das súas especialidades técnicas, sen que sexan integrantes do Tribunal, correspondéndolle o asesoramento e ilustración do parecer dos seus membros. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Igualmente as persoas aspirantes poderán recusar aos membros do Tribunal cando concorra algunha das circunstancias ás que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes indistintamente). En todo caso, será precisa a asistencia do/a Presidente/a e do/a Secretario/a. Tódolos membros do Tribunal Cualificador que se designen para xulgar as respectivas probas selectivas actuarán con voz e voto. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do/a seu/súa Presidente/a. O Tribunal Cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo en todo o non previsto nestas Bases. Aos efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ao disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo. A selección realizarase polo sistema de concurso-oposición, con suxeición aos principios de igualdade, mérito, capacidade e publicidade. A selección de aspirantes realizarase en dúas fases: fase de oposición e fase de concurso. A fase de oposición será previa á fase de concurso e consistirá nas seguintes probas: proba tipo test, proba práctica e proba de galego. De carácter obrigatorio e eliminatorio. Consistirá nunha proba escrita, que será determinada polo Tribunal cualificador. Constará dun cuestionario de 20 preguntas tipo test, e cinco preguntas de reserva, onde se avaliarán os coñecementos das persoas aspirantes sobre o temario obxecto da presente convocatoria. A proba terá unha duración máxima dunha hora e será valorada cun máximo de 10,00 puntos, a razón de 0,50 puntos por resposta correcta. As respostas erróneas non restarán puntuación. Valorarase de cero a dez (0-10) puntos, sendo necesario acadar un mínimo de cinco (5) puntos para superar a proba. Consistirá na realización dunha proba escrita de carácter práctico sobre a dinamización e divulgación do Centro de Interpretación do Medio Mariño (CIMM) de Cabanas, que será determinada polo tribunal, a desenvolver nun tempo máximo dunha hora. O Tribunal valorará a destreza, presentación e a correcta execución da proba. A proba cualificarase polo tribunal de cero a dez (0-10) puntos, sendo preciso acadar unha puntuación mínima de cinco (5) puntos para superar a proba. Consistirá nunha proba de comprobación de coñecemento de lingua galega, onde a cualificación será apto ou non apto; estarán exentos de realizar este exercicio as persoas aspirantes que acrediten posuír o certificado de Lingua Galega Nivel 4 (Celga 4) ou equivalente. Procederase polo Tribunal Cualificador á valoración dos méritos daquelas persoas aspirantes que superen a fase de oposición. A fase de concurso do presente proceso selectivo puntuarase ata un máximo de dez (10) puntos. O baremo aplicable para a valoración dos méritos será o seguinte: Servizos prestados en Museos ou Centros de Interpretación pertencentes ás Administracións Públicas: 0,20 puntos por cada mes completo. Servizos prestados en Museos ou Centros de Interpretación, pertencentes a Centros, Entidades ou Empresas: 0,10 puntos cada mes completo. A antigüidade anterior xustificarase mediante certificación de servizos prestados realizada pola Administración onde prestasen os servizos, ou ben fotocopia dilixenciada do contrato de traballo ou dos servizo prestados ou certificación orixinal da empresa xustificativa da experiencia manifestada e informe orixinal de vida laboral expedido pola Tesourería Xeral da Seguridade Social. Os contratos a tempo parcial computaranse proporcionalmente á xornada efectivamente desempeñada.1. Titulacións académicas de diplomatura ou licenciatura universitaria relacionadas co obxecto do posto de traballo diferentes ás requiridas para o acceso á esta convocatoria: 0,50 puntos por cada unha.2. Titulación académica de postgrao.2.1. Título de doutoramento ou equivalente con formación académica nalgunha das materias seguintes: Turismo, Xeografía, Ciencias Ambientais, Bioloxía, Ciencias do Mar, Museoloxía, Humanidades, Historia, Ciencias da Cultura e Difusión Cultural, Antropoloxía, Socioloxía: 1,00 puntos por cada un.2.2. Título de mestrado universitario ou equivalente, con formación académica nalgunha das materias seguintes: Turismo, Xeografía, Ciencias Ambientais, Bioloxía, Ciencias do Mar, Museoloxía, Humanidades, Historia, Ciencias da Cultura e Difusión Cultural, Antropoloxía, Socioloxía: 1,00 puntos por cada un. A formación acreditarase mediante o título expedido polo organismo competente.3. Cursos ou xornadas impartidos por Universidades ou Administracións Públicas: Por cada acreditación de cursos realizados, e sempre que o seu contido verse sobre materias relacionadas co patrimonio, a museoloxía ou a xestión cultural, realizados Universidades ou Administracións Públicas. · De 20 a 49 horas de duración: 0,20 puntos. · De 50 a 99 horas de duración: 0,30 puntos. · De 100 ou máis horas: 0,50 puntos. A xustificación deste apartado farase coa presentación mediante copia dos cursos realizados, nos que deberán constar as datas de realización (e as horas nos estudos de postgrao e cursos de formación). Polo coñecemento acreditado do idioma galego, nivel Celga 5, outorgarase unha puntuación de 0,50 puntos. Polo coñecemento acreditado do inglés, portugués, francés ou alemán (ata un máximo de 1,50 puntos). Será valorada a obtención de títulos acreditativos de nivel segundo o MCERL, así como a realización de cursos de formación / perfeccionamento en inglés, portugués, francés ou alemá dispensados por centros e organismos oficiais ou privados debidamente homologados. Por posuír a licenciatura ou grao en filoloxía inglesa, portuguesa, francesa ou alemá: 1,50 puntos. Por cada título acreditativo de nivel B1: 0,50 puntos. Por cada título acreditativo de nivel B2: 1,00 puntos. Por cada título acreditativo de nivel C1 ou superior: 1,50 puntos. Por estudos de nivel inferior a B1 (até un máximo de 0,5 puntos): Por cada ano académico aprobado na Escola Oficial de Idiomas: 0,20 puntos. Por cada título acreditativo de nivel A1 ou A2: 0,20 puntos. Por outros cursos de formación e perfeccionamento non conducentes á obtención de acreditación (até un máximo de 0,50 puntos): De 20 a 49 horas: 0,010 puntos. De 50 a 99 horas: 0,020 puntos. De 100 ou máis horas: 0,050 puntos. Os méritos alegados deberán acreditarse mediante a presentación de diplomas ou documentos que acrediten a realización dos cursos, que deberán expresar a duración en horas ou xornadas completas e expresar con suficiente claridade o seu contido básico. En ningún caso serán valorados por este apartado aqueles cursos ou formación cuxa finalidade sexa a obtención dun título académico. O tribunal de selección procederá á valoración dos méritos das persoas aspirantes que superaran a fase de oposición. Dita valoración será publicada no taboleiro de anuncios da sede electrónica do Concello de Cabanas e na páxina web do Concello. A orde de clasificación definitiva das persoas aspirantes que superaran o proceso selectivo será o resultado de sumar as puntuacións obtidas na fase de oposición e na fase de concurso. En caso de empate, darase prioridade á maior puntuación obtida na fase de oposición. Se o empate continúa, terase en conta a maior puntuación obtida na valoración do mérito dos servizos prestados na administración pública. No caso de persistir a igualdade, resolverase por sorteo. A resolución pola cal se aprobe a constitución da Bolsa de Emprego publicarase no taboleiro de anuncios da sede electrónica do Concello de Cabanas e na páxina web. Constituirase unha Bolsa de Emprego coas persoas candidatas que superen o proceso selectivo, que terá unha vixencia de catro anos. As persoas que formen parte da Bolsa de Emprego non adquirirán dereito ningún á contratación. O procedemento específico para posibles contratacións do persoal que forme parte da Bolsa de Emprego nos supostos de necesidade de contratación realizarase conforme aos seguintes trámites: Informe do servizo ou concellaría delegada xustificando as circunstancias e as necesidades de persoal. Informes xurídico de secretaría e informe de fiscalización e existencia de crédito de intervención. Resolución de Alcaldía acordando o nomeamento da persoa candidata que ocupe o primeiro lugar da lista na Bolsa de Emprego, agás que renuncie ou non conteste, en cuxo caso procederase ao nomeamento da seguinte persoa candidata da Bolsa de Emprego, pasando esta ao último lugar da lista, e así sucesivamente. Os chamamentos realizaranse por vía telefónica efectuándose, como mínimo, dúas chamadas con un intervalo mínimo de 5 horas. Coa finalidade de posibilitar a mellor tramitación do procedemento, os/as interesados/as son responsables de comunicarlle ao Concello calquera alteración do seu número de contacto. O/a empregado/a público que efectúe as chamadas fará constar mediante dilixencia a disposición do interesado a cubrir o posto para o que se realice o chamamento. De non atender as chamadas telefónicas, entenderase que a persoa aspirante desiste del. As persoas integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para o que son chamados finaliza, retornarán ao posto que novamente lles corresponda na lista. As persoas integrantes da bolsa de traballo que, sendo convocados para facer efectiva a contratación non se presentaran ou renunciaran a esta sen causa xustificada, ou que renunciasen a continuar desempeñando un posto para o que fosen contratadas en aplicación destas bases, pasarán a ocupar a derradeira posición na lista. No caso de ser convocados por segunda vez e non atender o requirimento, serán expulsados da lista mediante Resolución da Alcaldía. Consideraranse como causa xustificada para a renuncia ao chamamento, entre outras, as seguintes: Estar desenvolvendo un traballo remunerado en virtude de relación laboral ou funcionarial nas datas para as que se efectúa o chamamento. Estar cursando estudios cuxo horario lectivo sexa incompatible co do posto para o que se efectúa o chamamento ou estar convocada a realización de exames nas datas para as que se efectúa o chamamento. Atoparse en situación de incapacidade médica que impida de xeito temporal o desenvolvemento das tarefas propias do posto de traballo. Atoparse, en caso de maternidade, dentro das 16 semanas seguintes ao nacemento, adopción ou acollemento (período que se ampliará en 2 semanas mais por cada fillo a partires do segundo), ou, en caso de paternidade, dentro das 4 semanas seguintes ao nacemento, adopción ou acollemento (período que se ampliará en 2 días hábiles máis por cada filla/o a partires do segundo). A persoa candidata deberá acreditar documentalmente a efectiva concorrencia da causa que alegue para renunciar ao chamamento. Mediante Resolución da Alcaldía determinarase a procedencia do pase á derradeira posición da lista, así como a aceptación ou rexeitamento das causas alegadas polas persoas candidatas para a renuncia ao chamamento e/ou o desestimento no posto de traballo. A aceptación dun chamamento suporá a suspensión dos chamamentos ata que cese o primeiro nomeamento O prazo para aceptar o chamamento será de 24 horas. A renuncia é obrigatoria, sendo válida por correo electrónico ou calquera outro medio no que quede constancia no Concello, mediante a correspondente dilixencia do persoal encargado de realizar os chamamentos. A persoa candidata que acepte o chamamento deberá achegar con carácter previo á contratación informe médico acreditativo de non padecer enfermidade nin estar afectado/a por limitación física ou psíquica que sexa incompatible co desempeño das funcións do posto. Formalización do correspondente contrato laboral temporal polo período que dure a contratación subvencionada ou a substitución de persoal conforme ao Estatuto dos Traballadores, baixo a modalidade que proceda no caso concreto. De acordo co disposto na Lei Orgánica 3/2018, de 5 de decembro, de Protección de Datos Persoais e garantía dos dereitos dixitais, os datos de carácter persoal que se faciliten para a participación no presente proceso de selección de persoal incorporaranse a un ou varios ficheiros, cuxo responsable é o Concello de Cabanas, onde as persoas aspirantes poderán exercitar en todo momento os dereitos de acceso, rectificación e cancelación. Mediante a participación no presente proceso selectivo, as persoas aspirantes ao mesmo, consenten o tratamento dos seus datos persoais coa finalidade de levar a cabo a selección de persoal, o rexistro de solicitudes, a cualificación de probas, a avaliación das persoas aspirantes, así como a provisión do posto. Igualmente, as persoas aspirantes prestan o seu consentimento para que os seus datos persoais sexan comunicados mediante a súa exposición no Boletín Oficial da Provincia da Coruña, Taboleiro de Edictos da sede electrónica do Concello e páxina web municipal, a efectos de dar a publicidade esixida ao procedemento de selección, aos representantes dos/as traballadores/as, así como aquelas cesións autorizadas nunha norma con rango de Lei. En todo o non previsto nestas bases, serán de aplicación ás probas selectivas as seguintes disposicións: Lei 7/85, de 2 de abril, Reguladora de Bases de Réxime Local; Real Decreto Lexislativo 781/1986, do 18 de abril; Texto Refundido da Lei do Estatuto Básico do Empregado Público, aprobado por R. D. Lex.5/2015, do 30 de outubro; Lei 2/2015, do 29 de abril, de Emprego Público de Galicia; Lei 5/1997, do 22 de xuño, da Administración Local de Galicia; a Lei 39/2015, do 1 de outubro, do Procedemento Administrativo Común das Administracións Públicas; a Lei 40/2015, do 1 de outubro, de Réxime Xurídico do Sector Público e tódalas demais normas de xeral aplicación para estes supostos. As presentes bases, así como cantos actos administrativos se deriven dela e da actuación do Tribunal, poderán ser impugnados polos interesados nos casos e na forma establecida na Lei 39/2015, do 1 de outubro, do Procedemento Administrativo Común das Administracións Públicas. D./Dª……………………………………………………………….…. maior de idade, con DNI……….………………. e con domicilio a efectos de notificacións na rúa ou lugar de., concello., e número de teléfono …………….……, enderezo de correo electrónico. Que estando convocado un proceso selectivo para a para a creación dunha bolsa de traballo integrada por persoal susceptible de ser contratado como e persoal laboral temporal para unha praza de Persoal técnico para a atención do “Centro de Interpretación do Medio Mariño (CIMM) de Cabanas”, do Concello de Cabanas, achegando a seguinte documentación: Fotocopia do DNI ou documento de identificación. Fotocopia da titulación esixida na convocatoria. No seu caso, fotocopia do documento acreditativo do certificado Celga 4 ou superior. Relación dos méritos que se acrediten, para cada un dos apartados de que consta a fase de concurso, así como documentación acreditativa dos mesmos. Tendo por presentada a presente solicitude dentro do prazo concedido ao efecto, ser admitida/o para tomar parte no proceso selectivo para a contratación do posto de traballo indicado. Cabanas, ….…. de ………………….…… de 2022 Asdo.: ………………………………………………. Cláusula xeral: De acordo co disposto na Lei orgánica 3/2018, de 5 de decembro, de protección de datos persoais e garantía dos dereitos dixitais, informámolo/a de que os datos persoais facilitados se incorporan e manteñen nun ficheiro titularidade do Concello, coa finalidade de poder atender a súa solicitude. Os devanditos datos serán tratados de xeito confidencial, podendo ser cedidos só nos casos previstos na lei. Comunicámoslle que pode exercer os dereitos de acceso, rectificación, cancelación e oposición, na medida en que a lei o permita, dos seus datos, comunicándollo por escrito ao Concello, achegando copia de documento que acredite a súa identidade. SR. ALCALDE DO CONCELLO DE CABANAS Don/Dona ………………………………………………………………….………, con DNI número ………………………… e domicilio a efectos de notificación en ………………………………………………………………………….…… con número de teléfono………………………, e dirección de correo electrónico……………………………………………. Primeiro: Que reúno todos e cada un dos requisitos establecidos nas Bases da presente convocatoria. Segundo: Que non estou incurso/a en ningunha causa de incapacidade ou incompatibilidade das previstas na lexislación vixente. Terceiro: Que non fun separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, e que non me atopo en situación de inhabilitación absoluta ou especial para emprego ou cargo público por resolución xudicial, para o acceso ao corpo ou escala de funcionario, ou para exercer función similares ás que desempeñaban no caso do persoal laboral, no que fora separado ou inhabilitado. E para que conste e produza os efectos oportunos no expediente de selección de persoal temporal, para a constitución dunha Bolsa de Emprego de persoal técnico para a atención do Centro de Interpretación do Medio Mariño do Concello de Cabanas, asino a presente declaración, baixo a miña responsabilidade. Cabanas, …………………, de ………………………de 2022. Asdo: Tema 1. A Constitución española de 1978. Estrutura. Valores superiores do ordenamento constitucional. Os principios fundamentais da Constitución: a soberanía, a división de poderes, a representación política, a participación política. A reforma constitucional. Tema 2. Dereitos e liberdades establecidos na Constitución. Especial referencia aos dereitos fundamentais e ás liberdades públicas. Garantías e tutela dos dereitos e liberdades. A suspensión de dereitos. Tema 3. Lei Orgánica 1/1891, de 6 de abril, do Estatuto de Autonomía de Galicia. Tema 4. A potestade normativa das entidades locais: regulamentos e ordenanzas. Procedemento de elaboración. O regulamento orgánico. Os bandos. Tema 5. Réxime de sesión dos órganos de goberno local e adopción de acordos. As actas. Impugnación dos actos e acordos locais e exercicio de accións. Tema 6. A Lei de procedemento administrativo común das administracións públicas: ámbito de aplicación. O interesa-do no procedemento administrativo: concepto, capacidade de obrar e representación. A identificación dos interesados e os seus dereitos no procedemento administrativo. Garantías de imparcialidade: abstención e recusación. Tema 7. A iniciación do procedemento administrativo: clases. Os rexistros administrativos. Os principios de orde-nación do procedemento. Fase de instrución. Tema 8. A resolución do procedemento. A obrigación de resolver. Réxime do silencio administrativo. Tema 9. Recursos administrativos: principios xerais. Recurso de alzada. Recurso potestativo de reposición. Recurso extraordinario de revisión. Procedementos substitutivos dos recursos administrativos: conciliación, mediación e arbitraxe. A suspensión da execución do acto recorrido. Tema 10. O funcionamento electrónico do sector público e as relación electrónicas entre as administración públicas na Lei 40/2015, do 1 de outubro, reguladora do réxime xurídico do sector público. Tema 11. O municipio: territorio, poboación e organización. Competencias. Organización municipal no Concello de Cabanas. Tema 12. O Concello de Cabanas. Xeografía. Organización territorial e toponimia. Tema 13. Lei 7/2021 de museos e outros centros museísticos de Galicia. Tema 14. A Lei 5/2016 do Patrimonio Cultural de Galicia. Tema 15. A Lei 7/2011 de Turismo de Galicia. Tema 16. A Lei 16/1985 do Patrimonio Histórico Español. Tema 17. Patrimonio histórico e recursos patrimoniais do Concello de Cabanas. Tema 18. Principais aspectos turísticos do Concello de Cabanas. A oferta turística da Comarca do Eume. Principais atractivos turísticos. As Fragas do Eume. Tema 19. Proxecto Centro de Interpretación do Medio Mariño de Cabanas. Tema 20. Decreto 110/2014, do 4 de setembro, polo que se aproba a Delimitación do Camiño de Santiago Inglés: itinerario e lugares de interese en Cabanas. A Asociación de concellos do Camiño Inglés.” Cabanas, 11 de marzo de 2022 O Alcalde, Carlos Ladra Brage